《赠陈襄秘丞自峡中召归》
宋代·刘敞

淮海南国冲，冠盖结浮云。面交固不数，白首犹若新。

之子天际固，各自东西人。一语旦连夕，欢如平生亲。

岂伊名闻久，固以意气均。驰骛诗书间，博哉醇乎醇。

我昔病俗学，莫明圣与仁。常恐遂至地，岂期晚有邻。

君还觐清光，一二席上珍。贤者任必重，勉旃觉斯民。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。